Oficialusis leidinys L 153 , 13/06/2002 p. 0003 - 0004



Komisijos reglamentas (EB) Nr. 1005/2002 2002 m. birželio 12 d. iš dalies keičiantis Reglamentą (EB) Nr. 2848/98 dėl augintojų grupių pripažinimo, aukcionų schemos, nacionalinio rezervo ir perleidimo susitarimų žaliavinio tabako sektoriuje EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. birželio 30 d. Tarybos reglamentą (EEB) Nr. 2075/92 dėl bendro žaliavinio tabako rinkos organizavimo [1] su paskutiniais pakeitimais, padarytais Reglamentu (EB) Nr. 546/2002 [2], ypač į jo 7 straipsnį, 9 straipsnio 5 dalį, 11 ir 14a straipsnius, kadangi: (1) 1998 m. gruodžio 22 d. Komisijos reglamento (EB) Nr. 2848/98, nustatančio išsamias Tarybos reglamento (EEB) Nr. 2075/92 taikymo taisykles dėl priemokų schemos, gamybos kvotų ir konkrečios pagalbos, suteikiamos augintojų grupėms žaliavinio tabako sektoriuje [3], su paskutiniais pakeitimais, padarytais Reglamentu (EB) Nr. 486/2002 [4], 3 straipsnis nustato augintojų grupių pripažinimo sąlygas. Salose, kur pagaminami labai maži tabako kiekiai, ir izoliuotose gamybos vietovėse, kur tabako gamyba mažėja, tam tikrais atvejais neįmanoma pasiekti minimalių ribų, nustatytų Reglamento (EB) Nr. 2848/98 I priede, augintojų grupei įkurti. Dėl šios priežasties reikia nustatyti alternatyvų kriterijų salų vietovėms, o minimalus procentas, reikalingas augintojų grupei pripažinti, turėtų būti sumažintas, kad minėti augintojai galėtų pasinaudoti kintamąja priemokos dalimi. (2) Reglamento (EEB) Nr. 2075/92 6 straipsnio 5 dalį ir 9 straipsnio 5 dalį iš dalies pakeitė Reglamentas (EB) Nr. 546/2002. Dėl šios priežasties reikia atitinkamai suderinti taikymo taisykles, numatytas Reglamente (EB) Nr. 2848/98. (3) Reglamento (EB) Nr. 2848/98 33 straipsnio 1 dalies d punktas numato, kad kvotos perleidimo tikslu susitarimą tarp šalių turi įregistruoti kompetentinga institucija per 30 dienų nuo paskutinės datos kvotos pažymai išduoti. Siekiant pagreitinti ir supaprastinti šią procedūrą, susitarimo registracijos laiko riba turėtų pradėti galioti tą dieną, kai buvo išduota kvotos pažyma. (4) Dėl šios priežasties reikia atitinkamai pakeisti Reglamentą (EB) Nr. 2848/98. (5) Šiame reglamente numatytos priemonės atitinka Tabako vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 2848/98 iš dalies keičiamas taip: 1) prie 3 straipsnio 1 dalies e punkto pridedama tokia pastraipa: "Salų auginimo vietovėse augintojų grupė, nepasiekianti reikalaujamo procento, gali būti pripažinta, jeigu ne mažiau kaip 70 % viso augintojų skaičiaus toje vietovėje yra nariai."; 2) 12 straipsnio 1 dalis pakeičiama tokiu tekstu: "1. Iki derliaus metų sausio 31 d. valstybės narės nusprendžia, ar taikyti aukcionų schemą auginimo sutartims dėl vienos ar kelių veislių grupių, pasirašytoms jų teritorijoje. Sistema taikoma norinčių dalyvauti augintojų grupių sutartims."; 3) 29 straipsnio 1 dalis pakeičiama tokiu tekstu: "1. Siekdamos paskatinti augintojus pereiti prie kitų pasėlių ir pertvarkyti savo ūkius, valstybės narės gali nustatyti nacionalinę kvotos rezervą kiekvienai veislių grupei kiekvienam derliui."; 4) 33 straipsnio 1 dalies d punktas pakeičiamas tokiu tekstu: "d) c punkte minimas susitarimas buvo pateikta kompetentingai institucijai įregistruoti per 30 dienų nuo kvotos pažymos išdavimo datos;"; 5) I priedas pakeičiamas šio reglamento priedo tekstu. 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. birželio 12 d. Komisijos vardu Franz Fischler Komisijos narys [1] OL L 215, 1992 7 30, p. 70. [2] OL L 84, 2002 3 28, p. 4. [3] OL L 358, 1998 12 31, p. 17. [4] OL L 76, 2002 3 19, p. 9. -------------------------------------------------- PRIEDAS " I PRIEDAS GARANTUOJAMŲJŲ RIBŲ PROCENTINĖS DALYS VALSTYBĖMS NARĖMS ARBA SPECIFINIAMS REGIONAMS, NAUDOJAMOS AUGINTOJŲ GRUPĖMS PRIPAŽINTI Valstybė narė arba specifiniame regione įsteigta augintojų grupė | Procentinė dalis | Vokietija, Ispanija (išskyrus Kastiliją-Leoną, Navarą ir Campezo sritį Baskijoje), Prancūzija (išskyrus Šiaurės Pa de Kalė ir Pikardiją), Italija, Portugalija (išskyrus Azorų salų autonominį regioną), Belgija, Austrija | 2 % | Graikija (išskyrus Epyrą), Azorų salų autonominis regionas (Portugalija), Šiaurės Pa de Kalė ir Pikardija (Prancūzija) | 1 % | Kastilija-Leonas (Ispanija), Navara (Ispanija), Campezo sritis Baskijoje (Ispanija), Epyras (Graikija) | 0,3 % | " --------------------------------------------------